पाएं अपने शहर की ताज़ा ख़बरें और फ्री ई-पेपरडाउनलोड करें
खिरहर थाना क्षेत्र के सोनई गांव में कई लोगों की निजी जमीन पर असमाजिक तत्वों के द्वारा जबरन कब्जा कर भूस्वामियों के साथ मारपीट कर धमकी देने का मामला सामने आया है। इसको लेकर भूस्वामी किशोरी शुक्ल ने खिरहर थाना में प्राथमिकी दर्ज कराई है। दर्ज प्राथमिकी में कहा गया है कि सोनई गांव के ही चलितर कामत, मिथिलेश राम, रामाशीष राम, रामबालक राम, वरुण मंडल, रामाशीष दास, पलटू मुखिया, बिहारी मुखिया, दुखी मंडल, सुकन खतबे समेत कई लोगों ने जमीन पर कब्जा किया।
इसकी शिकायत अंचल, थाना व अनुमंडल पदाधिकारी के पास की गई। इस पर अनुमंडल पदाधिकारी ने सभी पर 107 व धारा 144 की कार्रवाई कर नोटिस दिया। इस पर उक्त लोग मेरे घर पर सैकड़ों की संख्या में आ गए और गले में गमछा लगाकर जमीन पर पटक दिया और मारपीट की। वहीं, गले से सोने का चेन व घड़ी उड़ा ली। आरोपियों ने कहा कि जमीन तभी छोड़ेंगे जब हमलोगों को पांच-पांच लाख रुपए दोगे। अगर केस किया तो अनुसूचित जाति एक्ट व रेप केस में फंसा देंगे। इस बाबत थानाध्यक्ष अंजेश कुमार ने कहा प्राथमिकी दर्ज कर मामले की जांच की जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn